APROBACIÓN DEFINITIVA DO REGULAMENTO MUNICIPAL DA PRAZA DE ABASTOS
ADMINISTRACIÓN LOCAL — Municipal — Lalín (Ordenanzas e Regulamentos, 27/07/2020)

Tras a aprobación inicial polo Pleno da Corporación do Concello de Lalín do Regulamento Municipal da Praza de Abastos de Lalín, na sesión celebrada o día 14 de abril de 2020, e dado que durante o período de exposición pública non se presentaron reclamacións, de conformidade co artigo 49 da Lei 7/1985, do 2 de abril, Reguladora das Bases do Réxime Local, enténdese definitivamente aprobado o acordo ata entón provisional. De conformidade co previsto no artigo 70.2 da Lei 7/1985 procédese á publicación do texto íntegro do regulamento aprobado. O Concello de Lalín ten competencias en materia de feiras, abastos, mercados, lonxas e comercio ambulante de conformidade co disposto no artigo 25.2 i) da Lei 7/85, Reguladora das Bases de Réxime Local. A finalidade primordial que se persegue coa presente regulación é a de establecer un marco normativo de regulación da Praza de Abastos de Lalín que ao mesmo tempo permita e fomente a participación e involucre aos adxudicatarios dos postos no seu funcionamento. Artigo 1.- O presente Regulamento ten por obxecto regular o funcionamento do servizo de abastecemento público e venda de produtos na Praza de Abastos, así como o establecemento do seu réxime administrativo, de conformidade co disposto no artigo 25.2 i) da Lei 7/1985, de 2 de abril, reguladora das Bases de Réxime Local. Artigo 2.- A efectos do presente Regulamento, coa denominación de Praza de Abastos (en diante, Praza) faise referencia ao Mercado da Praza de Abastos do Concello de Lalín, sita na rúa Molinera 13, esquina rúa Rosalía de Castro, 20. O inmoble onde se sitúa a Praza de Abastos é de propiedade do Concello de Lalín, tendo natureza de ben de dominio público e de servizo público. Artigo 3.- A Praza de Abastos é un centro de abastecemento establecido polo Concello para a venda ao por menor de artigos alimenticios en réxime de libre competencia, mediante a previa concesión e a multiplicidade de postos. Artigo 4.- O horario de venta ao público na Praza de Abastos será fixado polo Concello e estará exposto en lugar visible no recinto pa Praza. Artigo 5.- A Praza contará cun Taboleiro de Anuncios, que se situará nun lugar visible, no que se fixarán todas as disposicións de réxime interior ou de carácter xeral que afecten tanto aos titulares de postos de venta como ao público en xeral. Artigo 6.- A xestión da Praza de Abastos encádranse na Concellería con competencias en materia de Comercio, que terá, entre outras, as seguintes funcións: Artigo 7.- Poderase nomear un Encargado da Praza de Abastos, que será un titular dun posto elixido por maioría dos concesionarios de entre aqueles que se postulen para elo, que terá como funcións as de coordinar ao persoal da Praza, e demais funcións que lle sexan encomendadas de acordo coas instrucións que reciba da Concellería con competencias en materia de Comercio. O Encargado da Praza actuará como portavoz dos praceiros diante do Concello, sen prexuízo de que cada un deles poida dirixirse ao mesmo a título persoal. Artigo 8.- Todos os produtos alimentarios que se introduzan no recinto da praza de abastos, deberán acreditar as suficientes garantías hixiénico-sanitarias, de acordo co establecido no Real Decreto 640/2006, de 26 de maio, polo que se regulan determinadas condicións de aplicación das disposicións comunitarias en materia de hixiene, da produción e comercialización dos produtos alimenticios. Artigo 9.- As descargas dos xéneros obxecto de venta na Praza efectuaranse durante os días, as horas e na forma que determine o Concello, previa audiencia dos comerciantes e só se permitirá a descarga de produtos nos lugares sinalados a tal efecto. O transporte dos produtos ata a Praza de Abastos municipal e dentro desta realizarase nas debidas condicións hixiénicas, utilizando para elo os vehículos e medios de transporte adecuados. Os transportistas serán responsables dos danos que causen con motivo do transporte e descarga dos xéneros a eles confiados. Artigo 10.- Os centros de elaboración de produtos de alimentación, se os houbera, só se instalarán no posto colindante ao do concesionario interesado na apertura de aqueles e para a transformación dos produtos obxecto de comercialización por parte de dito concesionario. Artigo 11.- A explotación dos postos da Praza de Abastos constitúe un uso privativo de bens de dominio público. Artigo 12.- Poderán ser concesionarios de postos tanto as persoas físicas como as xurídicas legalmente constituídas, que teñan plena capacidade xurídica e de obrar. Artigo 13.- A concesión para a ocupación de postos na Praza de Abastos non implica autorización para o exercicio do comercio. Este dereito haberá de adquirirse polos concesionarios mediante a obtención das licenzas esixibles conforme á normativa vixente en cada momento. Artigo 14.- As concesións dos postos que estean vacantes, adxudicase mediante licitación pública, a cal se levará a cabo de conformidade co disposto na lexislación en vigor e con arreglo os Pregos de Condicións que a tal efecto aprobe o Concello. Artigo 15.- Debido ás limitacións do número de postos existentes na Praza, un mesmo concesionario non poderá ser titular de máis de dous postos, sexan ou non colindantes. O titular de dous postos, se resultase adxudicatario dunha nova licitación, previamente á nova concesión deberá renunciar a un dos postos, debendo indicar dito compromiso na solicitude. Artigo 16.- A denominación dos postos estará integrada por un número de orden, o nome e apelidos do concesionario e a actividade que exerzan, sendo esta a que figure na concesión administrativa. Artigo 17.- O prazo de duración da concesión administrativa será de vinte e cinco (25) anos, salvo que os pregos de cada licitación determinen outra duración. Artigo 18.- A explotación dos postos farase directamente polos titulares da concesión. Entenderase que existe tal explotación directa sempre que o concesionario leve persoalmente o posto, estea dado de alta no réxime especial de autónomos, ou no que corresponda, e na actividade correspondente, asumindo a dirección efectiva do negocio que no mesmo se desenvolve, sen prexuízo de que poida ter contratados a un ou máis traballadores pola súa conta, debidamente dados de alta no réxime correspondente da Seguridade Social. Artigo 19.- Os concesionarios dos postos procederán a efectuar á súa costa as obras ou reparacións ordinarias ou de mantemento que foran necesarias no recinto dos postos da súa titularidade. Igualmente serán de conta dos concesionarios as obras que sexan necesarias para reparar os danos ou desperfectos que se causen por culpa ou neglixencia súa, tanto no recinto dos postos concedidos como no resto dos elementos do mercado e zonas de uso común. Para tal efecto, os concesionarios deberán presentar os proxectos das obras, que se someterán a aprobación municipal. Estas obras reverterán no Concello ao remate da concesión sen dereito a indemnización ningunha para o concesionario. Artigo 20.- Os concesionarios dos postos non poderán estender as súas mercancías fora do perímetro ou demarcación de cada posto, nin ocupar con elas o paso dos corredores e demais zonas de uso común. Artigo 21.- Os titulares dos postos deberán formalizar unha póliza de seguro de responsabilidade civil, que cubra os danos que poidan ocasionarse no propio posto, nos outros postos ou en calquera dos elementos comúns do mercado, por accións ou omisións do propio titular ou das persoas que traballen pola súa conta. Artigo 22.- O Concello poderá trasladar de posto a calquera concesionario sempre e cando esta decisión estea xustificada na necesidade de realizar obras de conservación ou mellora na Praza, de efectuar una redistribución de espazos orientada a incrementar o rendemento comercial ou calquera outra circunstancia análoga que redunde en beneficio da xeneralidade dos usuarios e/o que razóns de interese público o fagan aconsellable. Dito traslado efectuarase a un posto de características equivalentes ao posto obxecto da concesión e durará o tempo imprescindible que esixan as circunstancias expresadas no parágrafo anterior. Artigo 23.- Así mesmo, o Concello de Lalín, poderá autorizar o cambio de posto entre concesionarios, previa solicitude e acordo entre ámbolos dous titulares. Artigo 24.- Os importes a abonar polos adxudicatarios serán os regulados nas ordenanzas fiscais correspondentes en vigor en cada momento e polos distintos conceptos que se determinen. Artigo 25.- Os dereitos que corresponden aos concesionarios dos postos poderán cederse a terceiros, previa autorización municipal, sempre que estes reúnan as condicións de capacidade esixidas para outorgar orixinariamente a concesión. Igualmente poderán cederse os postos a terceiros por parte da persoa xurídica titular do mesmo, sempre que se producira algún dos supostos previstos na Lei 3/2009, de 3 de abril, de modificacións estruturais das sociedades mercantís. En todo caso, a cesión autorizarase sempre que teña transcorrido polo menos: Artigo 26.- En caso de falecemento do concesionario, a concesión poderase transmitir a favor de quen probe ser o o seu herdeiro. O adxudicatario mortis causa, deberá reunir as condiciones de capacidade esixidas para outorgar orixinariamente a concesión, debendo ser aprobada a transmisión polo Concello. Artigo 27.- De terse transmitido mortis causa o posto pro indiviso a dúas ou máis persoas, estas, no prazo de seis meses desde o falecemento do concesionario, deberán determinar e comunicar ao Concello quen, de entre elas, asumirá a titularidade do posto. De non facelo no indicado prazo, declararase caducada a concesión, previa audiencia dos interesados e salvo causa debidamente xustificada e de libre apreciación para o Concello. Artigo 28: Antes de autorizar as cesións dos postos a terceiros de acordo co disposto no presente capítulo, o Concello poderá exercitar o dereito de recuperación da concesión dentro do prazo de un mes, dende a data de presentación da solicitude de cesión formulada polos interesados. De facer uso o Concello e ese dereito, licitarase publicamente o posto obxecto de cesión limitándose o prazo de concesión polo tempo que resta para a extinción da mesma. Artigo 29: Aprobada polo Concello a cesión intervivos ou mortis causa, o cesionario anteriormente mencionado e o sucesor hereditario, como requisito previo ao comenzo da explotación, deberán ingresar antes da sinatura do contrato nas arcas municipais o canon que se determine nas correspondentes ordenanzas fiscais. En caso de impago no prazo previsto, a autorización quedará sen efecto e o cesionario, ademais, non poderá ser beneficiario dunha nova cesión. Artigo 30.- O cesionario e o adxudicatario mortis causa, deberán dedicar o posto à venta dos mesmos artigos que vendía o cedente. Artigo 31.- O novo concesionario poderá explotar o posto durante o tempo que reste ata o remate da concesión orixinaria, contado dende o momento no que o cedente comenzou a súa explotación. Artigo 32.- As concesións de explotación dos postos na Praza, extínguese polas seguintes causas: 1. Término do prazo.2. Renuncia expresa e por escrito do titular.3. Revogación por causas sobrevidas de interese público, por acordo do Concello, inda antes do término do prazo polo que se outorgou.4. Perda dalgunha das condicións esixidas para optar á autorización.5. Falecemento do titular, salvo o disposto para este suposto no presente Regulamento.6. Desafectación do ben de dominio público.7. Resolución xudicial.8. Extinción da personalidade xurídica do titular, fora dos supostos previstos no artigo 25 para a cesión.9. Calquera outra causa incluída nos pregos reguladores da licitación. Artigo 33.- A declaración da extinción da concesión requirirá a incoación de expediente administrativo, conforme á lexislación vixente. En tanto se instruíren as dilixencias, o Concello poderá acordar, como medida de carácter cautelar, a suspensión da venta no posto de que se trate. Artigo 34.- Declarada a extinción da concesión, calquera que sexa a causa, o adxudicatario deberá desaloxar o posto no prazo de dez (10) días dende que sexa requirido formalmente para elo. De xeito excepcional poderase autorizar que as instalacións e mobiliario que se atopen no posto no momento da extinción poidan permanecer nel ata que se produza a súa nova adxudicación. Artigo 35.- Se no referido prazo non levara a efecto o desaloxo, o Concello poderá acordar o desafiuzamento en vía administrativa. Artigo 36.- Chegado o momento do desaloxo, se non se efectuara voluntariamente, será levado a efecto polos servizos municipais, sendo de conta do desafiuzado todos os gastos derivados da execución do desafiuzamento. Artigo 37.- O concesionarios de postos da Praza de Abastos terán os seguintes dereitos: Artigo 38.- Os concesionarios de postos da Praza de Abastos terán as seguintes obrigas: Artigo 39.- O Concello de Lalín poderá realizar inspeccións dos postos obxecto de concesión aos efectos de comprobar que cumpren coas obrigas derivadas dos Pregos da licitación, do presente Regulamento e das demais disposicións legais vixentes, e esixir a adopción das medidas correspondentes ao concesionario. Artigo 40.- Será por conta do Concello a inspección da carga e prazo de validez dos extintores instalados na Praza. Artigo 41.- Os vendedores non poderán opoñerse á acción de Inspección dos servizos municipais e deberán colaborar en todo momento con eles e atender os seus requirimentos. Artigo 42.- Con carácter non decisorio nin vinculante para o Concello poderán constituírse Asociacións de Comerciantes. Poderán formar parte de ditas asociacións, no seu caso, aquelas persoas que dispoñan da concesión dun posto na Praza. A integración en ditas asociacións é de carácter voluntario para os concesionarios. Artigo 43.- Ditas Asociacións poderán solicitar, informar ou suxerir cantas actuacións consideren convenientes para a boa marcha do mercado e canalizarán as queixas, suxerencias e peticións dos comerciantes ao Concello. Ademais poderán levar a cabo, previa autorización municipal, cantas actuacións consideren oportunas, encamiñadas á promoción da Praza ou dos produtos que neles se expenden. Igualmente, se considerarán interlocutores co Concello, en todo aquelo que afecte aos intereses dos concesionarios, sen menoscabo de que o Concello se dirixa de xeito independente a cada unodeles. Artigo 44.- Os concesionarios dos postos serán responsables das infraccións que cometan elos mesmos ou outras persoas que presten servizos ao seu cargo nos postos que teñen adxudicados. Artigo 45.- As infraccións clasifícanse en leves, graves e moi graves. Artigo 46.- As sancións aplicables son: a. Apercibimento. b. Suspensión temporal da concesión ata trinta días. a. Multa de 1 a 500 euros. b. Suspensión temporal da concesión ata noventa días. a. Multa de 501 euros ata 1.250 euros. b. Extinción da concesión e de cantos dereitos puidesen derivar da mesma. Artigo 47.- A imposición das sancións realizarase previa tramitación, conforme a lexislación vixente, do correspondente expediente administrativo, e audiencia do interesado. Artigo 48.- Na prescrición das infraccións e sancións será de aplicación o disposto no artigo 30 da Lei 40/2015, de 1 de outubro, de Réxime Xurídico do Sector Público. O presente Regulamento entrará en vigor ao día seguinte da súa publicación no Boletín Oficial correspondente. Lalín, a 15 de xullo de 2020. O alcalde Xosé Crespo Iglesias